એક્સપોર્ટમાં રાજ્યની ગ્રાઉન્ડ રિઆલિટી જોઈએ તો હીરા અને ઝવેરાત, કાપડ, મશીન ટૂલ્સ, વિલાયતી દવા વગેરેના એક્સપોર્ટમાં ગુજરાત ઘણુ અગ્રસર છે. હીરા વ્યવસાય સાથે લાખો રોજગારી સંકળાયેલી છે. સૌરાષ્ટ્રનો ઘણો વિસ્તાર હીરા વ્યવસાય ઉપર નભે છે. હીરા ઉદ્યોગ મોટેભાગે વિદેશમાંથી રફ હીરા આયાત કરીને, કટ અને પૉલિશ કરીને તેની નિકાસ કરે છે. હીરાની એપ્રિલ-૧૫થી જાન્યુ.૧૬ સુધીના ૯ મહિનાની નિકાસની સરખામણી વર્ષ ૨૦૧૪ના આ જ સમયગાળાના ૯ મહિના સાથે કરીએ તો એપ્રિલ ૨૦૧૪થી જાન્યુઆરી ૧૫ દરમિયાન ૧૧૬૩૬૦.૯૭ કરોડના કટ અને પૉલિશ્ડ હીરાની નિકાસ સામે વર્તમાન વર્ષના આ સમયગાળામાં ૧૦૨૭૬૫.૦૩ કરોડ રૂપિયાની કિંમતના હીરા એક્સપોર્ટ થયા હતા.